b'\n_START_ARTICLE_\nHrbtenica\n_START_PARAGRAPH_\nHrbtenica (latinsko columna vertebralis) je del okostja, sestavljena je iz 33 do 34 vretenc. _NEWLINE_Hrbtenico \xc4\x8dloveka sestavljajo vretenca, ki jih delimo v 5 skupin ali segmentov. To so (od zgoraj navzdol) vratna ali cervikalna vretenca (vseh skupaj 7), (vertebrae cervicales). Vsi sesalci razen kita jih imamo 7. Posebni imeni nosita prvo vretence, nosa\xc4\x8d (atlas), in drugo vretence, okreta\xc4\x8d (axis ali epistropheus). So najgibljivej\xc5\xa1i del hrbtenice. Prsna ali torakalna vretenca (vertebrae thoracicae). Na vseh 12 se od strani pripenja 12 parov reber. Ledvena ali lumbalna vretenca (vertebrae lumbales; vseh skupaj je 5), kri\xc5\xbeni\xc4\x8dna vretenca (vretenca so zrasla v enotno kost, os sacrum \xe2\x80\x93 5) ter trti\xc4\x8dna vretenca (os coccygis; vretenca zrasla skupaj \xe2\x80\x93 4 ali 5). Trtica je ostanek pri \xc4\x8dloveku zakrnelega repa._NEWLINE_Hrbtenica je pri plodu konkavno upognjena navzpred. Zna\xc4\x8dilne krivine se pojavijo po rojstvu. Pri odraslem je hrbtenica v vratnem in ledvenem predelu konveksno upognjena navzpred \xe2\x80\x93 vratna in ledvena lordoza v prsnem in kri\xc5\xbenem predelu pa navzad \xe2\x80\x93 prsna in kri\xc5\xbeni\xc4\x8dna kifoza.'